2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

2.1.1 ความเป็นมาของบริษัท

บริษัทฯ เริ่มก่อตั้งเมื่อวันที่ 7 พฤศจิกายน 2534 เพื่อดำเนินโครงการดาวเทียมสื่อสารแห่งชาติ
ซึ่งในการนี้พระบาทสมเด็จพระเจ้าอยู่หัวได้พระราชทานนาม
ดาวเทียมของโครงการอย่างเป็นทางการว่า “ไทยคม (THAICOM)”
เพื่อเป็นสัญลักษณ์เชื่อมโยงประเทศไทยกับเทคโนโลยีสื่อสารสมัยใหม่

บมจ. ชิน คอร์ปอเรชั่นส์ (SHIN) (เดิมชื่อ บมจ. ชินวัตรคอมพิวเตอร์ แอนด์ คอมมิวนิเคชั่นส์)
ซึ่งเป็นบริษัทผู้ได้รับสัมปทานโครงการดาวเทียมสื่อสารแห่งชาติจาก
กระทรวงคมนาคมเป็นระยะเวลา 30 ปี ได้ก่อตั้งบริษัทขึ้นในชื่อ บริษัท ชินวัตรแซทเทลไลท์ จำกัด
(ต่อมาเปลี่ยนชื่อเป็น “บริษัท ชินแซทเทลไลท์ จำกัด (มหาชน)”)
เพื่อเป็นผู้ดำเนินการโครงการดังกล่าว โดยทำหน้าที่จัดสร้าง จัดส่งดาวเทียมขึ้นสู่
วงโคจรเพื่อให้บริการช่องสัญญาณดาวเทียม และบริหารโครงการดาวเทียมไทยคม
ตลอดอายุสัญญาสัมปทาน

ปัจจุบัน บริษัทฯ ประสบความสำเร็จในการจัดส่งดาวเทียมไทยคม 1A ไทยคม 2 และ ไทยคม 3
เข้าสู่ วงโคจรในปี 2536, 2537 และ 2540 ตามลำดับ โดยดาวเทียมไทยคม 1A และ ไทยคม
2 ซึ่งเป็นดาวเทียมรุ่น HS-376 สามารถให้บริการช่องสัญญาณจำนวน 24 วงจรดาวเทียม
หรือทรานสพอนเดอร์ ซึ่งปัจจุบันได้ถูกเช่าใช้งานจนครบทั้งหมด ส่วนดาวเทียมไทยคม 3
เป็นดาวเทียมรุ่น Spacebus 3000 ซึ่งมีขนาดใหญ่และกำลังส่งสูง
ประกอบด้วยช่องสัญญาณย่านความถี่ C-Band จำนวน 24 ทรานสพอนเดอร์ มีพื้นที่บริการครอบคลุม
4 ทวีป คือ เอเชีย ยุโรป ออสเตรเลีย และแอฟริกา นอกจากนี้ ยังมีช่องสัญญาณย่านความถี่
Ku-Band 14 ทรานสพอนเดอร์ ซึ่งมีพื้นที่ครอบคลุมประเทศไทย ประเทศในเขตภูมิภาคอินโดจีน
และเอเชียใต้

2.1.2 การเปลี่ยนแปลงและพัฒนาการของบริษัท

ปี 2538

24 กุมภาพันธ์ ดำเนินการจดทะเบียนเปลี่ยนแปลงทุนชำระแล้วจากเดิม 1,750 ล้านบาท เป็น
3,500 ล้านบาท

ปี 2539

ตุลาคม CSC ซึ่งเป็นบริษัทย่อยของบริษัทฯ ได้ร่วมทุนกับบริษัท สหวิริยา โอเอ จำกัด (มหาชน)
และบริษัท จักรวาลคอมมิวนิเคชั่นส์ จำกัด ก่อตั้งบริษัท ซี.เอส.แซทเทลไลท์โฟน จำกัด
ซึ่งดำเนินกิจการบริหารโครงการ ICO ในประเทศไทย ในฐานะเป็น National Franchisee

ธันวาคม บริษัทฯ ลงนามความร่วมมือการจัดสร้างห้องนิทรรศการถาวร “การสื่อสารดาวเทียม” ณ
ศูนย์วิทยาศาสตร์เพื่อการศึกษาท้องฟ้าจำลอง กับกรมการศึกษานอก
โรงเรียนเพื่อให้ความรู้ด้านการสื่อสารดาวเทียมแก่เยาวชน และผู้สนใจผ่านสื่อมัลติมีเดียต่างๆ

ปี 2540

17 เมษายน บริษัทฯ จัดส่งดาวเทียมหลักดวงที่ 2 (ไทยคม 3) ขึ้นสู่วงโคจร ณ ฐานยิงจรวด
เมืองคูรู (Kouru) ประเทศเฟรน กิอานา (French Guiana)

30 กันยายน บริษัทฯ ขายหุ้นสามัญในบริษัท แซทเทลไลท์ เซอร์วิส จำกัด ที่บริษัทฯ ถืออยู่ร้อยละ
70 ให้กับ บริษัท อินเตอร์เนชั่นแนล บรอดคาสติ้ง คอร์ปอร์เรชั่น จำกัด (มหาชน) ในอัตราหุ้นละ
11 บาท รวมเป็นเงิน 1,231.88 ล้านบาท

ปี 2541

30 มกราคม บริษัทฯ ลงนามร่วมกับกระทรวงคมนาคมในหนังสือโอนกรรมสิทธิ์
และหนังสือมอบการครอบครองดาวเทียมไทยคม 3 ให้แก่กระทรวงคมนาคม และกระทรวงคมนาคม
โอนมอบดาวเทียมไทยคม 3 ให้บริษัทฯ ดำเนินกิจการต่อไป

2 กุมภาพันธ์ สมเด็จพระเทพรัตนราชสุดาฯ
เสด็จเป็นองค์ประธานทรงเปิดอาคารสถานีบริการภาคพื้นดินไทยคม อ.ลาดหลุมแก้ว จ. ปทุมธานี

25 กันยายน CSC ซึ่งเป็นบริษัทย่อยที่บริษัทฯ ถือหุ้นอยู่ร้อยละ 51
ได้ขายเงินลงทุนในหุ้นสามัญในบริษัท ICO Global Communications (Holdings) Limited
(ICO) จำนวน 6,411,078 หุ้น คิดเป็นสัดส่วนการถือหุ้นร้อยละ 3.2

2 ธันวาคม บริษัทฯ ได้ปรับโครงสร้างการบริหารงานของสายธุรกิจดาวเทียม โดยแต่งตั้งนาย
ดำรงค์ เกษมเศรษฐ์ เป็นประธานกรรมการบริหารสายธุรกิจดาวเทียมและกรรมการ ผู้อำนวยการ

ปี 2542

23 กรกฎาคม บริษัทฯ ได้รับใบรับรองมาตรฐาน ISO 9002 จากสถาบัน LLOYD'S REGISTER
QUALITY ASSURANCE

2 สิงหาคม เปลี่ยนชื่อของบริษัทจาก “บริษัท ชินวัตรแซทเทลไลท์ จำกัด (มหาชน)”
ชื่อภาษาอังกฤษว่า “SHINAWATRA SATELLITE PUBLIC COMPANY LIMITED” เป็นชื่อ “บริษัท
ชินแซทเทลไลท์ จำกัด (มหาชน)” ชื่อภาษาอังกฤษว่า “SHIN SATELLITE PUBLIC COMPANY
LIMITED”

27 สิงหาคม เสนอขายหุ้นเพิ่มทุนให้แก่ผู้ถือหุ้นเดิม จำนวน 87.5 ล้านหุ้น ในอัตราส่วน 4 หุ้นเดิม
ต่อ 1 หุ้นใหม่ ในราคาหุ้นละ 20 บาท โดยสามารถจำหน่ายได้ครบร้อยละ 100 ทำให้บริษัทฯ
ได้รับเงินทั้งสิ้น 1,750 ล้านบาท และทำให้ทุนชำระแล้วเพิ่มขึ้นเป็น 4,375 ล้านบาท

13 กันยายน บริษัทฯ ได้เปลี่ยนผู้สอบบัญชีจากสำนักงาน เคพีเอ็มจี พีท มาร์วิค สุธี เป็น บริษัท
ไพร้ซวอเตอร์เฮาส์คูเปอร์ เอบีเอเอส จำกัด มีผลตั้งแต่ 1 กรกฎาคม 2542 เป็นต้นไป

30 กันยายน บริษัทฯ ได้เข้าซื้อหุ้นสามัญในบริษัท Shenington Investment Pte.
(Shenington) จำนวน 5.4 ล้านหุ้น ในราคา 50 ล้านบาท ซึ่งบริษัทดังกล่าวประกอบธุรกิจเป็น
Holding Company โดยปัจจุบันลงทุนใน บริษัท กัมพูชา ชินวัตร จำกัด ในสัดส่วนร้อยละ 100
และบริษัท ลาว เทเลคอมมิวนิเคชั่นส์ จำกัด ในสัดส่วนร้อยละ 49
ซึ่งการลงทุนนี้เป็นการเสริมธุรกิจของบริษัทฯ ในอนาคต
เนื่องจากเครือข่ายภาคพื้นดินในประเทศกัมพูชาและลาว
จะช่วยเพิ่มโอกาสในการให้บริการช่องสัญญาณดาว-เทียมเพิ่มขึ้น

15 พฤศจิกายน บริษัทฯ เสนอขายหุ้นกู้จำนวน 3,000 ล้านบาท แก่ผู้ลงทุนประเภทสถาบัน
และผู้ลงทุนประเภทประชาชนทั่วไป โดยเป็นหุ้นกู้ระบุชื่อผู้ถือประเภทไม่ด้อยสิทธิ
ไม่มีหลักประกันและมีผู้แทนถือหุ้นกู้โดยมีอายุ 3 ปี อัตราดอกเบี้ยร้อยละ 8.00 ต่อปี
ชำระดอกเบี้ยปีละ 2 ครั้ง โดยคำนวณจากจำนวนเงินต้นคงเหลือ ทุกวันที่ 15 พฤษภาคม และ 15
พฤศจิกายนของทุกปีตลอดอายุหุ้นกู้ และจะทยอยชำระคืนเงินต้นเมื่อเงินกู้มีอายุครบ 18 เดือน
โดยชำระคืนเป็น 4 งวด งวดละเท่าๆ กัน คือร้อยละ 25 ของมูลค่าที่ตราไว้

ธันวาคม หุ้นกู้ของบริษัทฯ ที่ออกจำหน่าย ได้รับรางวัลธุรกรรมการออกตราสารหนี้สกุลเงิน
ท้องถิ่นยอดเยี่ยมของเอเชียประจำปี 2542 จากนิตยสาร Finance Asia

ปี 2543

มีนาคม บริษัทฯ ร่วมกับ CSC
ซึ่งเป็นผู้ให้บริการอินเตอร์เน็ตรายเดียวของประเทศไทยที่ให้บริการครอบคลุมพื้นที่ทั่วประเทศ
เริ่มโครงการเว็บท่าบรอดแบนด์แห่งประเทศไทยภายใต้ชื่อ Shinbroadband.com

พฤษภาคม บริษัทฯ สามารถขยายตลาดจนมีผู้ใช้บริการช่องสัญญาณย่านความถี่ C-Band
ของดาวเทียมไทยคมทั้งสามดวงครบทุกทรานสพอนเดอร์

มิถุนายน บริษัท Nera SatCom AS, Land Earth Stations (LES) ประเทศนอร์เวย์
ได้รับเลือกให้เป็นผู้สร้างเกตเวย์สำหรับระบบดาวเทียมไอพีสตาร์
ซึ่งจะสามารถให้บริการเครือข่ายสัญญาณดาวเทียมบรอดแบนด์ในราคาต่ำทั่วทั้งภูมิภาคเอเชียแปซิฟิก

กรกฎาคม บริษัทฯ ทำสัญญาจ้างบริษัท Codespace และบริษัท Efficient Channel Coding
(ECC) จากประเทศสหรัฐอเมริกา
ให้จัดสร้างอุปกรณ์รับสัญญาณปลายทางของไอพีสตาร์รุ่นแรกโดยใช้เทคโนโลยีการออกแบบและการผลิตที่ทันสมัยโดยลิขสิทธิ์เฉพาะของ
ECC

สิงหาคม บริษัทฯ ได้ลงนามในสัญญาจ้างให้บริษัท Space System Loral ประเทศสหรัฐอเมริกา
เป็นผู้สร้างดาวเทียมไอพีสตาร์-วัน

กันยายน CSC ประกาศความสำเร็จในการขยายบริการเชื่อมต่ออินเตอร์เน็ตด้วยความเร็ว 56
Kbps ให้ครอบคลุมทุกพื้นที่ทั่วประเทศเป็นรายแรกและรายเดียวในปัจจุบัน

ธันวาคม บริษัทฯ เปิดตัวเครื่องรับส่งสัญญาณดาวเทียม (modem)
ของไอพีสตาร์ด้วยเทคโนโลยีที่ช่วยทำให้การรับส่งข้อมูลรวดเร็ว
และเพิ่มขีดความสามารถในการใช้แบนด์วิดท์ของดาวเทียม
โมเด็มไอพีสตาร์ใช้เทคโนโลยีการรับและถอดรหัสที่ ล้ำสมัย
ซึ่งจะทำให้สามารถส่งข้อมูลผ่านดาวเทียมได้อย่างมีประสิทธิภาพและช่วยประหยัดค่าใช้จ่าย
โดยสามารถเชื่อมต่ออุปกรณ์ทั้งหมดเข้ากับพีซีการ์ดที่อยู่ในเครื่องคอมพิวเตอร์ได้ทันที

2.2 ลักษณะการประกอบธุรกิจ

บริษัทฯ ได้ถูกจัดตั้งขึ้นเพื่อดำเนินการโครงการดาวเทียมสื่อสารแห่งชาติ
ภายใต้สัมปทานจากกระทรวงคมนาคมเป็นเวลา 30 ปี เริ่มตั้งแต่ปี พ.ศ. 2534 ตามสัญญาลงวันที่
11 กันยายน 2534 และสัญญาแก้ไขเพิ่มเติม 3 ครั้ง ลงวันที่ 21 มีนาคม 2535 วันที่ 3 มีนาคม
2536 และวันที่ 30 มกราคม 2541 ตามลำดับ บริษัทฯ
ได้รับการคุ้มครองสิทธิการให้บริการช่องสัญญาณดาวเทียมแต่เพียงผู้เดียวในประเทศไทยเป็นเวลา 8
ปี ซึ่งการคุ้มครองนี้ได้หมดอายุไปแล้วตั้งแต่วันที่ 11 กันยายน 2542 และภายใต้สัญญาสัมปทาน
บมจ.ชิน คอร์ปอเรชั่นส์ ต้องดำรงการถือหุ้นในบริษัทฯ ไม่ต่ำกว่า ร้อยละ 51
ตลอดอายุเวลาสัมปทาน ดังนั้นจึงไม่มีการเปลี่ยนแปลงในผู้ถือหุ้นรายใหญ่ของบริษัทฯ และ บริษัทฯ
ไม่มีการเปลี่ยนแปลงผู้บริหารในช่วง ปี 2543 ที่ผ่านมา

บริษัทฯ
ต้องจ่ายผลประโยชน์ตอบแทนแก่กระทรวงคมนาคมในอัตราร้อยละของรายได้ค่าบริการที่ได้รับหรืออย่างน้อยเท่ากับจำนวนเงินขั้นต่ำที่ระบุไว้ในสัญญา
นอกจากนั้น บริษัทฯ ต้องส่งมอบดาวเทียม สถานีควบคุมดาวเทียม รวมทั้งอุปกรณ์ต่างๆ
ที่เกี่ยวข้องกับการดำเนินธุรกิจดังกล่าว
ให้เป็นกรรมสิทธ์ของกระทรวงคมนาคมเมื่อได้ดำเนินการก่อสร้างและติดตั้งเรียบร้อยแล้ว

ปัจจุบัน บริษัทฯ ได้ร่วมลงทุนในบริษัทอื่นๆ ดังนี้

บริษัท ซี.เอส. คอมมิวนิเคชั่นส์ จำกัด (CSC) เป็นบริษัทร่วมทุนระหว่างบริษัทฯ
และการสื่อสารแห่งประเทศไทย (กสท.) ในสัดส่วนการร่วมลงทุนร้อยละ 51 และ 49 ตามลำดับ
ในปี 2543 CSC ได้เพิ่มทุนจดทะเบียนจาก 10 ล้านบาทเป็น 970 ล้านบาท โดยบริษัทฯ
ได้ชำระทุนจดทะเบียนที่เพิ่มขึ้นในส่วนของบริษัทฯ แล้ว และทำให้ CSC ทุนชำระแล้วเป็นจำนวน
499.60 ล้านบาท และมีบริษัทฯ เป็นผู้ถือหุ้นในสัดส่วนร้อยละ 99 ส่วน กสท.
มีสิทธิ์ที่จะชะลอการจ่ายชำระทุนจดทะเบียนส่วนที่เพิ่มขึ้นของ กสท.ได้ไม่เกินเดือน มิถุนายน 2544

CSC เป็นผู้ดำเนินการให้บริการสถานีภาคพื้นดินไทยคม เพื่อรับส่งสัญญาณโทรทัศน์ผ่านดาวเทียม
บริการบีบอัดและผสมสัญญาณในระบบดิจิตอล บริการถ่ายทอดสดผ่านดาวเทียม
รวมทั้งบริการเสริมทางด้านโทรคมนาคมอื่นๆ อย่างครบวงจร นอกจากนี้ CSC ยังได้รับอนุมัติจาก
กสท. ให้เป็นผู้ให้บริการอินเตอร์เน็ต (Internet Service Provider: ISP) ภายใต้ชื่อ
ซีเอส อินเตอร์เน็ต (CS Internet)
เพื่อให้บริการเครือข่ายอินเตอร์เน็ตในเชิงพาณิชย์ด้วยเครือข่ายทั้งภาคพื้นดินและผ่านดาวเทียม
ซึ่งปัจจุบัน CS Internet ให้บริการด้วยความเร็ว 56 Kbp และมีเครือข่ายครอบคลุมทั่วประเทศ

บริษัท ซี.เอส. แซทเทลไลท์โฟน จำกัด (CSP) เป็นบริษัทร่วมทุนระหว่าง CSC, บริษัท สหวิริยา
โอเอ จำกัด (มหาชน) และบริษัท จักรวาล คอมมิวนิเคชั่นส์ ซีสเต็มส์ จำกัด
ในสัดส่วนการร่วมลงทุนร้อยละ 80 ร้อยละ 12 และร้อยละ 8 ตามลำดับ โดยมีทุนจดทะเบียน 500
ล้านบาท และทุนชำระแล้ว 125 ล้านบาท CSP ได้รับสิทธิในการเป็นผู้ให้บริการในประเทศไทย
และอีก 19
ประเทศในแถบเอเชียแปซิฟิคแต่เพียงผู้เดียวในการให้บริการการสื่อสารด้วยโทรศัพท์เคลื่อนที่ผ่านดาวเทียมรอบโลก
(Global Mobile Personal Communications via Satellite Services—GMPCS)
ของโครงการโทรศัพท์เคลื่อนที่ผ่านดาวเทียมไอโค่ (ICO)
ซึ่งบริการดังกล่าวนี้สามารถรองรับการบริการสื่อสารเคลื่อนที่ด้วยโทรศัพท์เคลื่อนที่
ซึ่งจะรับ-ส่งสัญญาณผ่านเครือข่ายดาวเทียมจำนวน 10 ดวง โดยสามารถส่งได้ทั้งสัญญาณเสียง
ข้อมูล โทรสารและวิทยุติดตามตัว ทำให้ผู้ใช้บริการสามารถติดต่อสื่อสารกันได้ทั่วโลก

บริษัท ชิน บรอดแบนด์ อินเตอร์เนต (ประเทศไทย) จำกัด (SBI) ก่อตั้งขึ้นเมื่อปี 2543
โดยการลงทุนของบริษัทฯ แต่เพียงผู้เดียว โดยมีทุนจดทะเบียนเรียกชำระแล้ว 100 ล้านบาท
เพื่อให้บริการที่เกี่ยวข้องกับธุรกิจอินเตอร์เน็ต เช่น บริการให้เช่าพื้นที่เวบไซต์
บริการร่วมใช้เซิร์ฟเวอร์ การพาณิชย์อิเล็กทรอนิกส์ การจดทะเบียนชื่อโดเมน
และการพัฒนาเว็บไซต์

บริษัท ไอพีสตาร์ จำกัด ก่อตั้งขึ้นในปี 2543 โดยบริษัทฯ ถือหุ้น ร้อยละ 100 บริษัท ไอพีสตาร์
มีทุนจดทะเบียน 2 ล้านดอลล่าร์สหรัฐฯ จดทะเบียนที่ประเทศ British Vergin Islands และ
มีทุนจดทะเบียนและเรียกชำระแล้ว จำนวน 20,000 เหรียญสหรัฐฯ
โดยมีวัตถุประสงค์เพื่อเป็นบริษัทที่เป็นผู้จัดจำหน่ายช่องสัญญาณดาวเทียมของดาวเทียมไอพีสตาร์

Shenington Investments Pte Ltd. (Shenington) เป็น Holding Company
ที่จดทะเบียนในประเทศ สิงคโปร์ มีทุนจดทะเบียน 6 ล้านดอลลาร์สิงคโปร์ และทุนชำระแล้ว 5.5
ล้านดอลลาร์สิงคโปร์
โดยมีวัตถุประสงค์มุ่งเน้นการลงทุนด้านการสื่อสารโทรคมนาคมในระดับนานาชาติ

บริษัทฯ ได้เข้าไปซื้อกิจการของ Shenington ในวันที่ 27 กันยายน 2542 เป็นจำนวนเงินทั้งสิ้น
50 ล้านบาท โดย Shenington มีกิจการในเครือดังนี้

1. บริษัท กัมพูชา ชินวัตร จำกัด (Cambodia Shinawatra Company Limited : CAMSHIN)
มีสัดส่วนการลงทุนร้อยละ 100 โดยมีทุนจดทะเบียนและเรียกชำระแล้ว 12 ล้านดอลลาร์สหรัฐ
CAMSHIN มีวัตถุประสงค์เพื่อดำเนินกิจการโทรคมนาคมทั้งการให้บริการ
และขยายเครือข่ายโทรศัพท์มือถือ ภายใต้ระบบ Digital GSM 1800 MHz
และบริการโทรศัพท์พื้นฐานภายใต้ระบบ Wireless Local Loop System (WLL) ภายใต้ 2
คลื่นความถี่ คือ 450 MHz และ 1800 MHz

2. บริษัท ลาว โทรคมนาคม จำกัด (Lao Telecommunications Company Limited :
LTC) เป็นบริษัทร่วมทุนระหว่าง บมจ. ชินวัตรอินเตอร์เนชั่นแนล กับ
รัฐบาลของสาธารณรัฐประชาธิปไตยประชาชนลาว ในสัดส่วนการถือหุ้นร้อยละ 49 และ 51
ตามลำดับ มีทุนจดทะเบียน 91.84 ล้านเหรียญสหรัฐ
โดยบริษัทดำเนินกิจการเพื่อให้บริการสื่อสารโทรคมนาคมในประเทศลาว ดังต่อไปนี้

-   Public Switched Telephone Network (PSTN)

-   Digital Phone Service (GSM) 900

-   Public Phone

-   Paging

-   Internet Service Provider (ISP)

  * หมายเหตุ ปัจจุบัน LTC อยู่ระหว่างดำเนินการเปลี่ยนชื่อคู่สัญญาในการร่วมทุนจาก
  บมจ.ชินวัตร อินเตอร์เนชั่นแนล และ รัฐบาลสาธารณรัฐประชาธิปไตยประชาชนลาว เป็น
  Shenington และรัฐบาลของสาธารณรัฐประชาธิปไตยประชาชนลาว

บริษัทฯ เป็นบริษัทย่อยของกลุ่มบริษัท ชิน คอร์ปอเรชั่นส์ ซึ่งมีโครงสร้างการถือหุ้นดังนี้

โครงสร้างรายได้

โครงสร้างรายได้ที่เกิดจากการขายผลิตภัณฑ์ หรือบริการของบริษัทฯ และบริษัทย่อย
ให้บุคคลภายนอก ในระยะ 3 ปี ที่ผ่านมามีดังนี้

 หน่วย : ล้านบาท

+------------+----------------+-----+-----+-----+-----+----+-----+----+
| ผลิตภัณฑ์ /   | ดำเนินการโดย    | %   | ปี   |     | ปี   |    | ปี   |    |
| บริการ      |                | ก   | 25  |     | 2   |    | 2   |    |
|            |                | ารถ | 41* |     | 542 |    | 543 |    |
|            |                | ือหุ้น |     |     |     |    |     |    |
|            |                | ของ |     |     |     |    |     |    |
+------------+----------------+-----+-----+-----+-----+----+-----+----+
|            |                | บ   | รา  | ร้อ  | รา  | ร  | รา  | ร  |
|            |                | ริษัท | ยได้ | ยละ | ยได้ | ้อย | ยได้ | ้อย |
|            |                |     |     |     |     | ละ |     | ละ |
+------------+----------------+-----+-----+-----+-----+----+-----+----+
| บริการว     | บมจ.           | -   | 2,  | 99  | 2,  | 9  | 3,  | 8  |
| งจรดาวเทียม | .ชินแซทเทลไลท์   |     | 360 | .37 | 775 | 5. | 398 | 4. |
| และบริก     | และ            | 99% | .40 |     | .88 | 39 | .58 | 62 |
| ารเกี่ยวเนื่อง |                |     |     |     |     |    |     |    |
|            | บจก.ซี.เ        |     |     |     |     |    |     |    |
|            | อส.คอมมิวนิเคชั่นส์ |     |     |     |     |    |     |    |
+------------+----------------+-----+-----+-----+-----+----+-----+----+
| บริกา       | บจก.           | 99% | 14  | 0   | 61  | 2. | 332 | 8. |
| รอินเตอร์เน็ต | ซี.เ            |     | .92 | .63 | .45 | 12 | .58 | 28 |
|            | อส.คอมมิวนิเคชั่นส์ |     |     |     |     |    |     |    |
|            | และ บจก.       |     |     |     |     |    | 0   | 0. |
|            | ชินบรอดแบนด์     |     |     |     |     |    | .00 | 00 |
|            | อินเตอร์เนต      |     |     |     |     |    |     |    |
|            | (ประเทศไทย)    |     |     |     |     |    |     |    |
+------------+----------------+-----+-----+-----+-----+----+-----+----+
| บริการ      | บจก. เชนนิงตัน   | 1   | -   | -   | 72  | 2. | 285 | 7. |
| เกี่ยวเนื่องกับ | อินเวสเมนต์ พีทีอี  | 00% |     |     | .59 | 49 | .34 | 10 |
| ธุรกิจโทรศัพท์ |                |     |     |     |     |    |     |    |
+------------+----------------+-----+-----+-----+-----+----+-----+----+
| รวม        |                |     | 2,  | 100 | 2,  | 10 | 4,  | 10 |
|            |                |     | 375 | .00 | 909 | 0. | 016 | 0. |
|            |                |     | .32 |     | .92 | 00 | .50 | 00 |
+------------+----------------+-----+-----+-----+-----+----+-----+----+

หมายเหตุ * : ข้อมูลปี 2541 เป็นข้อมูลที่ได้ปรับใหม่เพื่อให้สามารถเปรียบเทียบกันได้

รายได้จำแนกตามประเภทลูกค้าในประเทศและต่างประเทศมีดังนี้

หน่วย : ร้อยละ

+----------------------------------------+---------+---------+---------+
| ประเภทของรายได้                         | 2541    | 2542    | 2543    |
+----------------------------------------+---------+---------+---------+
| ลูกค้าในประเทศ                           | 81.0    | 57.0    | 46.0    |
|                                        |         |         |         |
| บมจ. ชินแซทเทลไลท์                       | 4.0     | 12.0    | 12.0    |
|                                        |         |         |         |
| บจก. ซี.เอส. คอมมิวนิเคชั่นส์                | 0.0     | 0.0     | 0.0     |
|                                        |         |         |         |
| บจก. ชินบรอดแบนด์ อินเตอร์เนต (ประเทศไทย)  |         |         |         |
+----------------------------------------+---------+---------+---------+
| ลูกค้าในประเทศรวม                        | 85.0    | 69.0    | 58.0    |
+----------------------------------------+---------+---------+---------+
| ลูกค้าต่างประเทศ                          | 14.0    | 21.0    | 35.0    |
|                                        |         |         |         |
| บมจ. ชินแซทเทลไลท์                       | 1.0     | 7.0     | 0.0     |
|                                        |         |         |         |
| บจก. ซี.เอส. คอมมิวนิเคชั่นส์                | 0.0     | 3.0     | 7.0     |
|                                        |         |         |         |
| บจก. เชนนิงตัน อินเวสเมนต์ พีทีอี             |         |         |         |
+----------------------------------------+---------+---------+---------+
| ลูกค้าต่างประเทศรวม                       | 15.0    | 31.0    | 42.0    |
+----------------------------------------+---------+---------+---------+
| รายได้ค่าบริการรวม                        | 100.0   | 100.0   | 100.0   |
+----------------------------------------+---------+---------+---------+

โครงสร้างรายได้ลูกค้าในประเทศและต่างประเทศ จำแนกตามลักษณะผลิตภัณฑ์มีดังนี้

หน่วย : ร้อยละ

+----------------------------------------+---------+---------+---------+
|                                        | 2541    | 2542    | 2543    |
+----------------------------------------+---------+---------+---------+
| บริการใช้วงจรดาวเทียมหรือทรานสพอนเดอร์      | 77.4    | 61.7    | 49.3    |
|                                        |         |         |         |
| ลูกค้าในประเทศ                           | 13.9    | 22.8    | 35.3    |
|                                        |         |         |         |
| ลูกค้าต่างประเทศ                          |         |         |         |
+----------------------------------------+---------+---------+---------+
| รวม                                    | 91.3    | 84.5    | 84.6    |
+----------------------------------------+---------+---------+---------+
| บริการอื่น ๆ                              | 7.7     | 3.5     | 8.3     |
|                                        |         |         |         |
| ลูกค้าในประเทศ                           | 1.0     | 12.0    | 7.1     |
|                                        |         |         |         |
| ลูกค้าต่างประเทศ                          |         |         |         |
+----------------------------------------+---------+---------+---------+
| รวม                                    | 8.7     | 15.5    | 15.4    |
+----------------------------------------+---------+---------+---------+
| รายได้ค่าบริการรวม                        | 100.0   | 100.0   | 100.0   |
+----------------------------------------+---------+---------+---------+